<classify> Mafanikio hayo yamechangiwa na ongezeko la makusanyo ya riba kwa asilimia 14.22 kutokana na mikopo ambayo ilikuwa kwa asilimia 10.31 hivyo kuongeza kwa kiasi kikubwa faida itokanayo na riba.Katika kipindi cha mwaka 2013, mikopo iliyotolewa kwa wateja iliongezeka na kufikia Sh trilioni 1.99 ikilinganishwa na Sh trilioni 1.80 mwaka uliotangulia.Akitangaza mafanikio ya Benki ya CRDB katika kipindi cha mwaka jana, Mkurugenzi Mkuu wa benki hiyo, Dk Charles Kimei alisema mwaka jana ulikuwa wa mafanikio makubwa na kufanya benki hiyo kuendelea kuongoza nchini kwa kuwa na rasilimali nyingi.Katika mkutano huo uliohudhuriwa na wawekezaji katika benki hiyo kutoka Uingereza, Afrika Kusini, Marekani, Kenya pamoja na wawekezaji wazawa.Akizungumza, Dk Kimei alisema rasilimali za benki ya CRDB zimeongezeka kwa asilimia 17 na kufikia Sh trilioni 3.6 katika kipindi cha mwaka jana ilinganishwa na Sh trilioni 3.07 mwaka uliotangulia.Pamoja na ufanisi kuongezeka na kuchangia kwa kiasi kikubwa katika mafanikio ya CRDB, lakini pia mazingira mazuri ya uchumi yaliyopo hapa nchini yamekuwa na nafasi ya pekee katika ustawi wa benki hi, alisema Dk Kimei.Alisema katika kipindi cha mwaka jana, benki iliwekeza kwa kiwango kikubwa katika kupanua mtandao wake kwa kuanzisha matawi mapya sita, vituo vinne vya huduma na mashine 66 za kutolea pesa.Pia benki ilizindua Fahari Huduma ambayo imeweza kuwavuta karibu wateja na kupunguza gharama za kutoa Huduma kwa watu wasiofikiwa na Huduma za kibenki.Akifungua mkutano huo, Naibu Waziri wa Fedha, Adam Malima alisema benki ya CRDB imeendelea kupata mafanikio makubwa katika utoaji huduma za kibenki kutokana na uongozi thabiti, lakini kwa kiasi kikubwa uchumi wa nchi ulioimarika katika kipindi hiki.Uchumi imara umekuwa chachu ya mafanikio ya Benki ya CRDB na kwa kuwakutanisha wawekezaji wa benki hii kutoka sehemu mbalimbali duniani itatoa ushuhuda mkubwa na kuendelea kuvutia uwekezaji zaidi katika sekta ya kibenki, alisema.  <topic>: UCHUMI 